CELEX: 62010TN0039
Language: sk
Date: 2010-01-29 00:00:00
Title: Vec T-39/10: Žaloba podaná 29. januára 2010 — El Corte Inglés/ÚHVT — Pucci International (PUCCI)

17.4.2010   
            
            
               SK
            
            
               Úradný vestník Európskej únie
            
            
               C 100/49
            
         Žaloba podaná 29. januára 2010 — El Corte Inglés/ÚHVT — Pucci International (PUCCI)
   (Vec T-39/10)
   2010/C 100/74
   Jazyk žaloby: angličtina
   
      Účastníci konania
   
   
      Žalobca: El Corte Inglés, S.A. (Madrid, Španielsko) (v zastúpení: M. López Camba, J. Rivas Zurdo a E. Seijo Veiguela, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Emilio Pucci International B.V. (Baarn, Holandsko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 29. októbra 2009 vo veci R 173/2009-1,
            
         
               —
            
            
               zaviazať žalovaného na náhradu trov konania žalobcu,
            
         
               —
            
            
               zaviazať ďalšieho účastníka konania pred odvolacím senátom na náhradu trov konania žalobcu.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „PUCCI“ pre tovary v triedach 3, 9, 14, 18, 25 a 28.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: španielska obrazová ochranná známka „Emidio Tucci“ zapísaná pre tovary v triedach 3, 9, 14, 25 a 28; španielska slovná ochranná známka „E. Tucci“ zapísaná pre tovary v triede 25; obrazová ochranná známka Spoločenstva „Emidio Tucci“ zapísaná okrem iného pre tovary v triedach 3, 9, 14, 25 a 28.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009, keďže odvolací senát nesprávne rozhodol, že medzi predmetnými ochrannými známkami neexistuje pravdepodobnosť zámeny; porušenie článku 8 ods. 5 nariadenia Rady č. 207/2009, keďže odvolací senát nerozhodol, že podmienky na uplatnenie tohto ustanovenia sú splnené, pričom skoršie ochranné známky majú v Španielsku dobré meno vo vzťahu k výrobkom týkajúcim sa módy a používanie podobného označenia treťou osobou by bolo na ujmu takému dobrému menu a neoprávnene by z neho ťažilo.